- Derfor er det med stor undren, at vi kan konstatere, at regeringens plan på området ikke indeholder et eneste projekt i Nordjylland. Derfor remses de områder i Nordjylland op, som Regionen vil foreslå, at Regeringen tager med i deres overvejelser. Det drejer sig om: Limfjordsforbindelsen - Investeringer omkring Limfjordsforbindelsen ved Aalborg er en bydende nødvendighed for, at erhvervslivets betingelser i Vendsyssel ikke svækkes yderligere. Limfjordsbroen og Limfjordstunnellen bør suppleres snarest muligt. Motortrafikforbindelse i Thy - Thy er trafikalt i en vanskelig situation med manglende tidssvarende vejforbindelser knyttet til motorvejsnettet. For erhvervslivet på Mors og i Thy er det en vigtig konkurrenceparameter med en motortrafikforbindelse. Særligt i denne forbindelse skal peges på Hanstholm Havns vigtige betydning som port mod Nordsø og Atlanterhav. Hobro-Frederikshavn - For hele Nordjylland er en modernisering af sikkerhedssystemet og spor på hele strækningen Hobro - Frederikshavn af vital betydning. I en tid med øget pendling og øget fokus på miljø bør en moderne kollektiv trafik ikke stoppe i Århus. Aggersundbroen Ud over de tre er der dog behov for flere væsentlige investeringer, for eksempel en modernisering af Aggersundbroen. Konference Regionen og kommunerne vil i foråret i fællesskab afholde en konference om den nordjyske infrastruktur for at sikre fokus på emnet.

Referat:
I en pressemeddelelse fra Region Nordjylland og de nordjyske kommuner, undres de over, at Regeringen ikke har Nordjylland i tankerne, i den igangværende debat om den fremtidige infrastruktur i Danmark.